OpenLLM-France/wikimedia huggingface dataset:
# Buzzfeed

BuzzFeed és un agregador de notícies en línia i un blog. Fundat el 2006 a la ciutat de Nova York com un laboratori viral per Jonah Peretti, la companyia va créixer fins esdevenir una companyia global de mitjans i tecnologia que proporciona cobertura de temes com la política, el bricolatge, els animals i els negocis.
La divisió de notícies de BuzzFeed, BuzzFeed News, va començar el desembre de 2011 amb el nomenament de Ben Smith, de la revista americana Politico, com a redactor en cap, amb l'objectiu de tractar d'expandir el lloc web cap a un periodisme seriós, de format llarg i reportatges, mantenint la seva versió més popular de continguts orientats a l'entreteniment. El 2013, Mark Schoofs de ProPublica, guanyador del premi Pulitzer, va ser contractat com a cap d'informes d'investigació.
El lloc va ser sacsejat per l'escàndol en juliol 2014 quan es va descobrir un dels seus escriptors més prolífics, Benny Johnson, havia plagiat articles d'altres fonts més de 40 ocasions, i en fou acomiadat.
L'agost de 2014, la firma Andreessen Horowitz va anunciar que invertiria 50 milions de dòlars en la popular web. El 2016, BuzzFeed tenia 20 periodistes d'investigació. Després d'anys d'inversió en periodisme d'investigació, el 2021 BuzzFeed News havia guanyat el National Magazine Award, el George Polk Award, i el Premi Pulitzer.
El 20 d'abril del 2023 Buzzfeed va tancar el seu portal de notícies Buzzfeed News, acomiadant a un total de 180 persones, i va anunciar que concentraria a partir de llavors la seva tasca en l'àmbit de les notícies a HuffPost, mitjà que havia comprat el 2020.

## Referències

* ↑ LaFrance, Adrienne; Meyer, Robinson. «The Eternal Return of BuzzFeed» (en anglès). The Atlantic, 15-04-2015. [Consulta: 21 abril 2023].
* ↑ «BuzzFeed gets $50 mn cash infusion, to set up operations in India». The Economic Times, 12-08-2014. ISSN: 0013-0389.
* ↑ Stelter, Brian. «BuzzFeed Adds Politico Writer». Mediadecoder.blogs.nytimes.com, 12-12-2011. [Consulta: 21 gener 2012].
* ↑ «BuzzFeed News gets its first Pulitzer citation» (en anglès). , April 10, 2017.
* ↑ «BuzzFeed writer Benny Johnson fired for plagiarism» (en anglès). Reuters, 26-07-2014.
* ↑ Monclús, Judit «Buzzfeed es posa seriós per convertir-se en un mitjà de referència». Diari Ara, 12-08-2014 [Consulta: 12 agost 2014].
* ↑ «Digital Digging: How BuzzFeed built an investigative team inside a viral hit factory» (en anglès). Poynter, February 15, 2016. [Consulta: June 16, 2018].
* ↑ «Digital Digging: How BuzzFeed built an investigative team inside a viral hit factory» (en anglès). Poynter, February 15, 2016. [Consulta: June 16, 2018].
* ↑ (en anglès) , febrer 20, 2018.
* ↑ , June 11, 2021.
* ↑ «BuzzFeed tanca per sempre: adeu al portal de notícies que va revolucionar el periodisme digital». El Nacional, 21-04-2023. [Consulta: 21 abril 2023].

## Bibliografia

* Jenna Wortham. "Staying Informed Without Drowning in Data", New York Times, December 17, 2008
* Jenna Wortham. "Has Google Found a Stairway to Heaven in Brooklyn?", Bits Blog, New York Times, August 4, 2009
# Cacatua de Leadbeater

La cacatua de Leadbeater o cacatua rosada (Lophochroa leadbeateri) és una espècie d'ocell de la família dels cacatuids (Cacatuidae) i única espècie del gènere Lophochroa Bonaparte 1857, si bé de vegades és ubicada a Cacatua. Habita praderies i matolls de bona part d'Austràlia.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ «Cacatua de Leadbeater». Gran Enciclopèdia Catalana. Barcelona: Grup Enciclopèdia Catalana.
# Cacatua (gènere)

Cacatua és un gènere d'ocells de la família dels cacatuids (Cacatuidae ).

## Llista d'espècies

Aquest gènere està format per 12 espècies:
* cacatua blanca (Cacatua alba).
* cacatua de les Salomó (Cacatua ducorpsii).
* cacatua crestagroga (Cacatua galerita).
* cacatua de les Tanimbar (Cacatua goffiniana).
* cacatua de les Filipines (Cacatua haematuropygia).
* cacatua de Leadbeater (Cacatua leadbeateri).
* cacatua de les Moluques (Cacatua moluccensis).
* cacatua ullblava (Cacatua ophthalmica).
* cacatua cavadora (Cacatua pastinator).
* cacatua sanguínia (Cacatua sanguinea).
* cacatua sulfúria (Cacatua sulphurea).
* cacatua degollada (Cacatua tenuirostris).

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Campionat del món de ciclisme en pista de 1909

El Campionat Mundial de Ciclisme en Pista de 1909 es va celebrar a Copenhaguen (Dinamarca) del 14 al 23 d'agost de 1909. La competició es va celebrar al Velòdrom d'Ordrup a la perifèria de Copenhaguen. En total es va competir en 4 disciplines, 2 de professionals i 2 d'amateurs.

## Resultats
### Professional

| Prova | | | |
| Velocitat individual | Victor Dupré França | Gabriel Poulain França | Walter Rütt Imperi Alemany |
| Darrere moto | Georges Parent França | Louis Darragon França | Nat Butler Estats Units |

### Amateur

| Prova | | | |
| Velocitat individual | William Bailey Regne Unit | Karl Neumer Imperi Alemany | Maurice Schilles França |
| Darrere moto | Leon Meredith Regne Unit | Maurice Cuzin França | Georges Patou Bèlgica |

## Medaller

| Pos. | País | Or | Plata | Bronze | Total |
| 1 | França | 2 | 3 | 1 | 6 |
| 2 | Regne Unit | 2 | 0 | 0 | 2 |
| 3 | Imperi Alemany | 0 | 1 | 1 | 2 |
| 4 | Bèlgica | 0 | 0 | 1 | 1 |
| - | Estats Units | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Can Cerdà (Riudarenes)

Can Cerdà és una masia de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Construcció formada per dos edificis, el principal més endarrerit té dues plantes i coberta a dues vessants laterals. La porta és impostada amb llinda monolítica i les obertures són emmarcades amb pedra. Les dues obertures de la planta baixa estan protegides per una reixa de ferro forjat. La llinda de la finestra esquerra té una inscripció: "1778 ANNA ROCA ME FECIT" que ens la data. A l'angle dret, a tocar de la carretera, hi ha una capelleta amb una Verge. Dels dos edificis, el cos avançat correspon al que anteriorment eren les quadres i actualment manté les menjadores però no s'utilitzen com a tals. Davant la façana d'aquest cos avançat, adossada a la paret hi ha una escala que mena al primer pis, és amb barana de ferro forjat i les portes, tan la del primer pis com la de sota l'escala, tenen els brancals i llindes amb pedra rectangular, igual que la petita finestra quadrada de l'esuqerra. Pel que fa a la part del darrere, s'ha afegit un porxo. El parament està arrebossat i pintat de rosa i els elements de fusta de les obertures són verds. Davant la façana hi ha un gran espai ajardinat.

## Història

L'any 1988 la casa era propietat d'Antoni Trincheria i es trobava abandonada però en bon estat de conservació.
Recentment ha estat restaurada respectant els elements originals.

## Referències

* 1 2 3 «Can Cerdà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Can Cerdà de Palou i capella de Sant Jaume

Can Cerdà de Palou i capella de Sant Jaume és una masia del Pla del Penedès (Alt Penedès) inclosa a l'Inventari del Patrimoni Arquitectònic de Catalunya.

## Descripció

Es tracta d'un conjunt situat al nord del terme, al peu de la carretera del Pla a Lavit. Masia formada per planta baixa, pis i golfes, amb coberta a dues vessants. Les portes i els balcons són allindats. Hi ha diferents cossos afegits (cellers, magatzems) i a la part externa de la tanca hi ha habitatge per al servei. Davant de la masia hi ha una capella d'una sola nau amb coberta a dues aigües. Té campanar d'espadanya i la porta d'accés allindanada. Ha estat molt reformada.

## Història

La masia de Can Cerdà es troba a l'antiga quadra de Palou. El seu procés de construcció correspon a diversos períodes, si bé sembla tenir l'origen en el segle xvii, d'acord amb les inscripcions de la façana principal i de la capella de Sant Jaume (1623, 1640, 1694). Els cellers, magatzems i cases exteriors porten dates del segle xix (1872, 1878, 1883).

## Referències

* 1 2 «Can Cerdà de Palou i capella de Sant Jaume». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].

## Enllaços externs

* Web oficial
# Campan

Campan és un municipi del departament francès dels Alts Pirineus, a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.458 | 1.546 | 1.481 | 1.458 | 1.390 | 1.483 | 1.530 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2001 | Marc Chicoulaa | RPR |
| 2001- | Gérard Ara | |

## Referències

* ↑ Toponímia occitana
# Can Mironet del Bosc

Can Mironet del Bosc és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Masia situada a garbí del nucli de Ribes, entre el casal de Solers i Xoriguera. És un edifici aïllat de planta irregular constituït per diversos volums superposats. El volum principal consta de planta baixa i pis i té la coberta a dues vessants amb el carener paral·lel a la façana, que s'ha ampliat afegit un nivell enretirat. S'hi accedeix per un portal d'arc de mig punt arrebossat, sobre el qual hi ha tres finestres d'arc pla arrebossat. Aquesta façana té la part baixa del mur atalussada. De la façana de mestral en sobresurt un cos de la mateixa alçada i cobertes que l'anterior, que presenta diverses obertures d'arc pla arrebossat. En un extrem de la façana de xaloc hi ha pintat un rellotge de sol circular. A la façana de gregal trobem adossat un porxo on s'hi ha habilitat un nou accés, així com un volum de dos nivells d'alçat i coberta a una sola vessant. A continuació d'aquest cos hi ha adossada la masoveria, de dos nivells d'alçat. Entre el volum principal i l'anterior hi ha adossats diversos volums superposats. L'acabat exterior és arrebossat i pintat de color blanc.

## Història

Segons consta en el llibre d'Apeo de l'any 1847, la masia de Can Mironet pertanyia a Christobal Miró del Bosch.

## Referències

* 1 2 «Can Mironet del Bosc». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Can Mironet del Bosc, Mapa de patrimoni cultural de la Diputació de Barcelona
# Can Misas

Can Misas és una obra del municipi de Sitges (Garraf) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres que fa cantonada entre el carrer Major i el de l'Aigua. És de planta baixa i dos pisos. La façana principal dona la carrer Major i presenta composició simètrica. La planta baixa té tres obertures rectangulars, la central d'accés a l'habitatge i les laterals a les botigues. Al primer pis, un balcó corregut sostingut per cartel·les ocupa tota la façana. Té barana de ferro i tres obertures rectangulars, emmarcades per pilastres i capitells corintis i coronades per frontons triangulars. Tres obertures rectangulars emmarcades per motllures senzilles ocupen el segon pis. L'edifici es corona amb corona també sostinguda per cartel·les i barana d'obra. La façana principal presenta solucions decoratives similars a les de la principal. En contrast amb l'historicisme que domina el conjunt de la façana, l'interior mostra l'empremta del modernisme, com es fa pales en el vestíbul, on la fusta, la ceràmica, la pintura i els vidres ha estat treballats amb el sentit decoratiu i unitari que caracteritza aquest estil.

## Història

Segons consta a l'Arxiu Municipal de Sitges, el mes de juny de 1901 la propietària del terreny Assumpció Forment i Tasis, esposa de Bartomeu Misas, va demanar permís per edificar-hi una casa segons el projecte de l'arquitecte Salvador Vinyals, projecte que es va aprovar el dia 18 del mateix mes.

## Referències

* 1 2 «Can Misas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Can Xacris

Can Xacris és una casa d'Arbúcies (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'un gran edifici de tres plantes situat al costat de la Riera d'Arbúcies, al centre del poble, fent xamfrà amb el carrer del Pont i el passeig Dr. Geli. Destaquen les cantonades amb un fals encoixinat i les finestres emmarcades amb motllures en relleu. A la façana principal, les obertures són variades, a la planta baixa, la porta d'entrada és amb arc rebaixat i motllurada, i a l'esquerra hi ha tres petites finestres també d'arc rebaixat i protegides amb una reixa de ferro. Al primer pis hi ha dues balconades i una doble finestra, amb obertures rectangulars, tret d'una sortida a l'extrem esquerra que és d'arc de mig punt i correspon a una galeria que hi ha en un cos lateral, més baix. Destaca d'aquest pis, el balcó central, damunt l'entrada, amb una decoració neoclàssica i frontó. Al segon pis hi ha petites finestres d'arc de mig punt i a la part dreta de la façana un petit relleu amb la inscripció: “ANNO DOMINI MCMXLVIII” (1948).
És interessant la torre situada a la cruïlla dels dos carrers, de base quadrada i quatre plantes, amb coberta a quatre vessants. Destaca la galeria de la part superior, amb tres arcs de mig punt. A un dels costats de la torre hi ha un relleu amb les inicials L.T sostingut per dos angelets. Per sota del relleu, una finestra queda amagada rere una reixa de ferro força ornamentada. En aquesta torre hi ha també balconades.
A la part posterior, que dona directament a la riera, hi ha diversos nivells d'obertures, la majoria d'arc de mig punt i algunes amb balcó, seguint la tipologia de tot l'edifici.
Cal destacar la cornisa, amb voledís molt pronunciat i mènsules de fusta entre les quals hi ha una mena de petita rosseta en relleu.

## Història

La casa que veiem actualment és una construcció del segle xx, perquè l'edifici anterior es va cremar durant la guerra.

## Referències

* 1 2 3 4 5 «Can Xacris». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Can Xacó (Maçanet de Cabrenys)

Can Xacó és una casa de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici situat a prop del nucli antic del poble. És una casa de planta rectangular, amb baixa, pis i golfes que ha estat rehabilitat recentment, però encara conserva la seva estructura original. A la planta baixa encara es conserven la major part de les obertures originals, com dues portes d'accés, una en arc rebaixat i l'altra de mig punt amb grans dovelles de pedra. El pis superior, com la planta golfes, té les obertures carreuades, amb carreus ben tallats. La façana posterior, té terrasses a cadascun dels pisos, així com un porxo a la planta baixa. La coberta de la casa és amb un teulat a dues vessants.

## Referències

* ↑ «Can Xacó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Campionat del Món de futbol australià a 9 2008

El I Campionat del Món de futbol australià a 9 es disputà entre l'11 i el 14 de setembre de 2008 a Valls (Alt Camp). La World Australian Football Federation (WAFF) va organitzar aquest campionat del món en la modalitat de 9 jugadors, d'un esport on els equips estan formats per 18 jugadors. Va comptar amb la participació de 6 seleccions.

## Participants

Grup A :
* Argentina
* Catalunya
* Senegal
Grup B :
* Andorra
* Espanya
* França

## Fase Inicial

Llegenda
| Pts = Punts totals PJ = Partits jugats PG = Partits guanyats PE = Partits empatats PP = Partits perduts | PF = Punts a favor PC = Punts en contra DP = Diferència de punts (GF-GC) |
| GRUP A | Pts | PJ | PG | PE | PP | PF | PC | DP |
| Catalunya | 4 | 2 | 2 | 0 | 0 | 137 | 130 | +7 |
| Argentina | 2 | 2 | 1 | 0 | 1 | 135 | 98 | +37 |
| Senegal | 0 | 2 | 0 | 0 | 2 | 83 | 127 | -44 |
| 11 de setembre |
| 11 de setembre | Catalunya | 62-60 | Senegal | Valls |
| 11 de setembre | 9.8 (62) | | 9.6 (60) | Valls |
| 12 de setembre |
| 12 de setembre | Catalunya | 75-70 | Argentina | Valls |
| 12 de setembre | 11.9 (75) | | 10.10 (70) | Valls |
| 12 de setembre |
| 12 de setembre | Senegal | 23-65 | Argentina | Valls |
| GRUP B | Pts | PJ | PG | PE | PP | PF | PC | DP |
| França | 4 | 2 | 2 | 0 | 0 | 128 | 52 | +76 |
| Andorra | 2 | 2 | 1 | 0 | 1 | 62 | 91 | -29 |
| Espanya | 0 | 2 | 0 | 0 | 2 | 56 | 103 | -47 |
| 13 de setembre |
| 13 de setembre | França | 65-28 | Espanya | Valls |
| 13 de setembre | 9.9 (65) | | 4.4 (28) | Valls |
| 13 de setembre |
| 13 de setembre | Andorra | 38-28 | Espanya | Valls |
| 13 de setembre | 5.8 (38) | | 4.4 (28) | Valls |
| 13 de setembre |
| 13 de setembre | França | 63-24 | Andorra | Valls |
| 13 de setembre | 9.7 (63) | | 3.6 (24) | Valls |

## Fase final

| Semifinals | Semifinals | Final | Final |
| Catalunya | 94 |
| Andorra | 17 |
| | | Catalunya | 40 |
| | | França | 60 |
| França | 78 |
| Argentina | 8 | |
Semifinals
| 14 de setembre |
| 14 de setembre | Catalunya | 94-17 | Andorra | Valls |
| 14 de setembre | 15.4 (94) | | 2.5 (17) | Valls |
| 14 de setembre |
| 14 de setembre | França | 52-78 | Argentina | Valls |
| 14 de setembre | 11.12 (78) | | 1.2 (8) | Valls |
FINAL
| 14 de setembre |
| 14 de setembre | Catalunya | 40-60 | França | Valls |
| 14 de setembre | 6.4 (40) | | 9.6 (60) | Valls |
* Campió FRANÇA

## Classificació final

Equip :
| 1 | França |
| 2 | Catalunya |
| 3 | Argentina |
| 4 | Andorra |
| 5 | Senegal |
| 6 | Espanya |

## Referències

* ↑ «futbol australià | enciclopèdia.cat». [Consulta: 20 abril 2019].

## Vegeu també

* Selecció catalana de futbol australià

## Enllaços externs

* Notícia a World Footy News
* Notícia a la Federació Francesa Arxivat 2008-09-24 a Wayback Machine.
* Notícia bloc futbol australià
# Campitello

Campitello (en cors Campitellu) és un municipi francès, situat a la regió de Còrsega, al departament d'Alta Còrsega. L'any 1999 tenia 103 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 125 | 143 | 119 | 102 | 91 | 103 |

## Administració

Llista d'alcaldes :
| Període | Identitat | Partit | Qualitat |
| 2001- | Bernard Graziani | DVD | |
# Can Canaletes

Can Canaletes és una masia del segle xvi situada dins del terme municipal de Cerdanyola del Vallès i als peus de la serra de Collserola. La masia està formada per dues cases situades una al costat de l'altra.

## Història

Antigament havia estat propietat de la família Mimó, Agustí Mimó i Astort n'era propietari a finals del segle xix. Actualment l'edifici és propietat d'una societat privada, juntament amb Santa Maria de les Feixes, una ermita situada a uns pocs centenars de metres. La zona es troba en període d'expropiació per part de l'Ajuntament de Cerdanyola del Vallès. El propietari actual volia fer un camp de golf a la zona i al no poder dur el projecte a terme, va demanar a les institucions que expropiessin els terrenys, d'un alt contingut ecològic i històric.
Durant els darrers mesos del 2007 i fins als primers dies de febrer de 2008, la masia va estar okupada. Els okupes van desallotjar la finca pocs dies abans que els Mossos d'Esquadra executessin l'ordre judicial. Tot seguit els propietaris van tapiar les portes i finestres de la finca.

## Arquitectura

Situada al barri de les Feixes. És una masia de grans dimensions, amb gran pati davanter. La formen dues construccions principals, amb coberta de teula a dues vessants i carener perpendicular a la línia de façana, i dues d'annexes. Les dues edificacions presenten una estructura similar: planta baixa, pis i golfes, i tres obertures per planta pràcticament totes allindanades. A la llinda de la porta d'accés hi ha la data de 1741 i un escut amb espigues.

## Referències

* ↑ El movimiento okupa en Cerdanyola
* ↑ «Can Canaletes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
# Can Canal (Cabrera de Mar)

Can Canal, o Can Miralles, és una masia del municipi de Cabrera de Mar (Maresme) inclosa en l'Inventari del Patrimoni Arquitectònic Català.

## Descripció

És una masia amb teulada a dues vessants, de planta baixa, pis i golfes. Té un portal rodó, dovellat, amb un banc de pedra a la dreta. La façana, originàriament esgrafiada, està emblanquinada i té un rellotge de sol amb les dates de la construcció i posteriors restauracions de la casa gravades (segle xiii, 1903, 1942). Al fons de l'entrada hi ha l'escala que puja al pis principal. A més del celler i altres dependències per als serveis agrícoles, la casa té una gruta subterrània.

## Història

Segons una escriptura conservada, aquesta casa pertanyia a Arnau Valromanes l'any 1289. El 1862, Cristóbal Vendrell la va vendre a la família Bassegoda. Cap al 1941 la casa va ser comprada per la família Maluquer. A més de les escriptures, es conserva l'arbre genealògic de la família Canal que dona nom a la casa.

## Referències

* 1 2 «Can Canal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Cantó del Crèç

El cantó del Crèç és un cantó francès del departament de l'Erau, a la regió d'Occitània. Forma part del districte de Montpeller, té 11 municipis i el cap cantonal és Lo Crèç. L'any 2018 tenia 45.002 habitants.

## Municipis

* Balhargues
* Bèuluòc
* Càstias
* Lo Crèç
* Montaut
* Restinclièiras
* Sant Breç
* Sant Dreseri
* Sant Ginièis de las Morgas
* Suçargues
* Vendargues

## Referències

* ↑ «Décret n° 2014-258 du 26 février 2014 portant délimitation des cantons dans le département de l'Hérault» (en francès). Légifrance - République Française, 26-02-2014. [Consulta: 25 abril 2021]. «Article 8: Le canton n° 7 (Le Crès) comprend les communes suivantes : Baillargues, Beaulieu, Castries, Le Crès, Montaud, Restinclières, Saint-Brès, Saint-Drézéry, Saint-Geniès-des-Mourgues, Sussargues, Vendargues. Le bureau centralisateur de ce canton est le bureau centralisateur de la commune du Crès.»
* ↑ «Tableau 2 - Populations légales des cantons et métropoles en vigueur à compter du 1$^{er}$ 2021 - date de référence statistique : 1$^{er}$ janvier 2018» ( PDF) (en francès). Populations légales en vigueur à compter du 1$^{er}$ janvier 2021 – 34 - DEPARTEMENT DE L' HERAULT p. 9. Institut national de la statistique et des études économiques – République Française, desembre 2020. [Consulta: 25 abril 2021].

## Enllaços externs

* Prefectura (en francès)
* Consell General d'Erau Arxivat 2017-02-02 a Wayback Machine. (en francès)
# Can Gol (la Roca del Vallès)

Can Gol és un edifici de planta rectangular, amb baixos i pis, del municipi de la Roca del Vallès inclòs en l'Inventari del Patrimoni Arquitectònic de Catalunya. Per l'estil utilitzat la datació aproximada és entre els segles XVI i xviii. És una masia utilitzada com a explotació. Convé destacar la importància del llinatge de Can Gol, propietari d'altres masos de la comarca com Can Gol de Vilalba Sasserra.
Té una teulada a doble vessant, amb ràfec a la catalana i amb un campanar damunt de la façana principal. Finestra decorada amb frontó, d'estil renaixentista i acompanyada de motius heràldics als costats, amb cordó decorant els brancals i la llinda i ampit emmotllurat. Destaca el safareig de Can Gol i una construcció annexa a Can Gol. És de planta rectangular, de dos cossos, més un de més petit. La coberta és de tres voltes de canó, fetes de rajoles de ceràmica i de mides diferents. Remat amb sanefa modernista, feta de pedra de riu.

## Notes

* 1 2 «Can Gol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].